Diari Oficial de la Generalitat Valenciana


Sumari del DOGV 2915, del 24-01-1997 (1997/881466)

ORDRE de 15 de gener de 1997, de la Conselleria de Cultura, Educació i Ciència, per la qual s'estableixen els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir els ensenyaments del Primer Cicle de l'Educació Secundària Obligatòria als esmentats instituts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/881466


Data del document
:   15-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 15 de gener de 1997, de la Conselleria de Cultura, Educació i Ciència, per la qual s'estableixen els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir els ensenyaments del Primer Cicle de l'Educació Secundària Obligatòria als esmentats instituts.  
La disposició transitòria quarta de la Llei Orgànica d'Ordenació General del Sistema Educatiu, de 3 d'octubre de 1990, estableix que els actuals professors d'Educació General Bàsica, integrats en el cos de mestres, podran prestar servei en el Primer Cicle de l'Educació Secundària Obligatòria.  
El Reial Decret 1.487/1994, d'1 de juliol (BOE núm. 179 de 28 de juliol), pel qual es modifica i completa el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, estableix que per al curs 1997/98 es generalitza la implantació del Primer Cicle de l'Educació Secundària Obligatòria.  
La Conselleria de Cultura, Educació i Ciència, amb data 7 de juny de 1996, va firmar, juntament amb determinades organitzacions sindicals, l'Acord de Plantilles. L'esmentat acord va ser ratificat pel Govern Valencià en la reunió del 18 de juny de 1996.  
En el punt 21 d'aquest acord es determina, en funció del nombre de línies de cada centre, el nombre de mestres que constituirà la plantilla que haja d'impartir docència en el Primer Cicle de l'Ensenyament Secundari Obligatori als instituts.  
Per tot això, cal establir els criteris mitjançant els quals s'hi determinen per especialitats i defineixen les vacants del Primer Cicle d'Ensenyament Secundari Obligatori, que podran ser ocupades pels funcionaris del cos de mestres als instituts que impartisquen l'esmentada etapa.  
D'acord amb el Reial Decret 2.093/1983, de 28 de juliol, sobre traspàs de funcions i serveis en matèria d'educació, la Llei Orgànica 5/1982, d'1 de juliol d'Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei 5/1983, de 30 de desembre de Govern Valencià,  
ORDENE  
Article 1  
El catàleg de llocs de treball que podran ser ocupats per funcionaris del cos de mestres als instituts d'Educació Secundària per a impartir els ensenyaments de determinades àrees del Primer Cicle de l'Ensenyament Secundari Obligatori, en el moment en què s'implanten els esmentats ensenyaments i d'acord amb la disposició transitòria quarta de la Llei Orgànica 1/1990, d'Ordenació General del Sistema Educatiu, estarà determinat pel nombre d'unitats del citat cicle que configure el perfil de l'institut, segons s'especifica en l'annex de la present ordre.  
Article 2  
En els casos que es determine, els instituts que integren alumnes amb necessitats educatives especials podran disposar de llocs docents d'Educació Especial, Pedagogia Terapèutica i/o Audició i Llenguatge.  
DISPOSICIONS FINALS  
Primera  
Autoritze les direccions generals de Centres Docents i de Personal perquè, en l'àmbit de les seues respectives competències, despleguen el que es s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, tindrà efecte a partir del començament del curs escolar 1997/98.  
Tercera  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, després de comunicar-ho prèviament a l'òrgan que va dictar l'acte impugnat, segons el que s'estableix en l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta ordre en el Diari Oficial de la Generalitat Valenciana, d'acord amb el que s'estableix en l'article 58.3 de la Llei de la Jurisdicció Contenciosa Administrativa.  
València, 15 de enero de 1997  
La consellera de Cultura, Educació i Ciència  
MARCELA MIRÓ PÉREZ